**פרשת ויגש**

**הסברי הפסוקים כיתה ב1**

**דברי יהודה ליוסף.** דגשים: מסירות נפשם של יהודה והאחים.

הקדמה: האחים עצובים מאוד, כפי שלמדנו האחים חזרו כולם לארמון ולא נתנו לשליח רק את בנימין. והם אמרו ליוסף שכולם יהיו עבדים. יוסף אמר שהוא יקח רק את בנימין לעבד. זה מאוד קשה להיות עבד במצרים, האחים לא רוצים שבנימין יסבול במצרים, מה נעשה?! יהודה מחליט להסתכן, הוא הולך לדבר עם המשנה למלך לבקש ממנו לשנות את ההחלטה שלו, המשנה למלך יכול בבת אחת להחליט להרוג אותו. יהודה מחליט שאם המשנה למלך לא יסכים הוא אפילו ילחם נגדו. איזה אומץ. הכל בשביל להציל את בנימין. יהודה והאחים אומרים בלב – פעם אחת כבר טעינו שמכרנו את יוסף, לא נעשה עוד טעות כזאת. [**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{יח}!)**וַיִּגַּשׁ אֵלָיו יְהוּדָה** – אחרי שיוסף אמר להם ללכת, ניגש יהודה להגיד עוד משהו (מנחה בלולה). **וַיֹּאמֶר בִּי אֲדֹנִי** – בבקשה אדוני (תיב"ע). **יְדַבֶּר נָא עַבְדְּךָ דָבָר** – דבר אחד, משהו קטן, שלא להטריח את המשנה למלך (רמב"ן). **בְּאָזְנֵי אֲדֹנִי** – שיכנסו הדברים באוזנך, שתקבלם. [דיברנו על גוף ראשון, שני ושלישי. והסברנו שלאדם חשוב מדברים בגוף שלישי][[1]](#footnote-1). **וְאַל יִחַר אַפְּךָ בְּעַבְדֶּךָ** - אל תכעס על שאני מבקש לשנות מהחלטתך [ומי יעיז לדבר נגד החלטת המשנה למלך], ראב"ם. **כִּי כָמוֹךָ כְּפַרְעֹה** - חשוב אתה בעיני כפרעה. אתה כפרעה ופרעה כמוך (אבע"ז). ואיני בא לזלזל בדבריך (בדומה לזה בספורנו).

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{יט}!)**אֲדֹנִי שָׁאַל אֶת עֲבָדָיו** – אותנו. שאלנו – הרי הם לא עבדים שלו? הם אומרים שהוא כל כך חשוב בעיניהם שהם נחשבים כמו עבדים שלו. **לֵאמֹר הֲיֵשׁ לָכֶם** – האם יש לכם **אָב אוֹ אָח** – אמנם שאלה זו לא הוזכרה בפרשה הקודמת. אך מדברי יהודה כאן אנו לומדים שהוא שאל אותם שאלה זו.[[2]](#footnote-2)

**[(כ)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מד-{כ}!) וַנֹּאמֶר אֶל אֲדֹנִי יֶשׁ לָנוּ אָב זָקֵן** – הוא כבר ממש זקן, וזקן מתגעגע יותר לבן שלו (מלבי"ם), יהודה אמר שהוא זקן כי לא כל אבא שיש לו ילד בן 45 זה אומר שהוא זקן (אבע"ז).**וְיֶלֶד זְקֻנִים** - שנולד לעת זקנותו של יעקב. **קָטָן** – והוא מתגעגע כמו ילד קטן שמתגעגע לאבא (העמ"ד). **וְאָחִיו מֵת** - יהודה חשש להגיד שהוא חי שמא יוסף יבקש שיביא גם אותו, ומפני היראה שיקר ואמר שאחיו מת (סיפרנו סיפור בעניין[[3]](#footnote-3)).**[[4]](#footnote-4) וַיִּוָּתֵר** – וישאר **הוּא לְבַדּוֹ לְאִמּוֹ** – בן יחיד לאמא רחל. **וְאָבִיו אֲהֵבוֹ** – וכיוון שאוהב אותו לא יוכל בלעדיו.

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כא}!)**וַתֹּאמֶר אֶל עֲבָדֶיךָ הוֹרִדֻהוּ אֵלָי וְאָשִׂימָה עֵינִי עָלָיו** – אשמור עליו ואשגיח (רמב"ן, רס"ג)[[5]](#footnote-5). וכיוון שאמרת כך לא מתאים שתשנה את מה שאמרת, אפילו אם יש סיב טובה שהוא חטא (רשב"ם) [שים עין = תסתכל עליו כל הזמן][[6]](#footnote-6). [[7]](#footnote-7)

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כב}!)**וַנֹּאמֶר אֶל אֲדֹנִי לֹא יוּכַל הַנַּעַר לַעֲזֹב אֶת אָבִיו** – למה? כי אם.. **וְעָזַב אֶת אָבִיו וָמֵת** – הוא עלול למות מסכנות הדרך, והוא נער, שנמצא כל הזמן עם אבא שלו, ואינו רגיל ללכת בדרך (רמב"ן)[[8]](#footnote-8).

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כג}!)**וַתֹּאמֶר אֶל עֲבָדֶיךָ אִם לֹא יֵרֵד אֲחִיכֶם הַקָּטֹן אִתְּכֶם לֹא תֹסִפוּן לִרְאוֹת פָּנָי** – כי אהרוג אתכם.

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כד}!)**וַיְהִי כִּי** – כאשר **עָלִינוּ אֶל עַבְדְּךָ אָבִי וַנַּגֶּד לוֹ אֵת דִּבְרֵי אֲדֹנִי:**

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כה}!)**וַיֹּאמֶר אָבִינוּ** – אחרי שנגמר כל האוכל. **שֻׁבוּ שִׁבְרוּ לָנוּ מְעַט אֹכֶל:**

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כו}!)**וַנֹּאמֶר לֹא נוּכַל לָרֶדֶת אִם** – רק אם **יֵשׁ אָחִינוּ הַקָּטֹן אִתָּנוּ וְיָרַדְנוּ כִּי לֹא נוּכַל לִרְאוֹת פְּנֵי הָאִישׁ** – כלומר להגיע אליו. **וְאָחִינוּ הַקָּטֹן אֵינֶנּוּ אִתָּנוּ:**

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כז}!)**וַיֹּאמֶר עַבְדְּךָ אָבִי אֵלֵינוּ אַתֶּם יְדַעְתֶּם כִּי שְׁנַיִם יָלְדָה לִּי אִשְׁתִּי** – החשובה (כמו "בית הרב") (טור)[[9]](#footnote-9).

[**(כח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כח}!)**וַיֵּצֵא הָאֶחָד**  - האחד המיוחד, זה יוסף (שכל טוב). **מֵאִתִּי וָאֹמַר אַךְ טָרֹף טֹרָף וְלֹא רְאִיתִיו עַד הֵנָּה** – עד עכשיו. אם כן, כנראה שמת**.[[10]](#footnote-10)**

[**(כט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{כט}!)**וּלְקַחְתֶּם גַּם אֶת זֶה מֵעִם פָּנַי** – מלפני, ממני. **וְקָרָהוּ אָסוֹן** – אולי יקרה לו אסון ח"ו, ואז... (רמב"ן) **וְהוֹרַדְתֶּם אֶת שֵׂיבָתִי בְּרָעָה שְׁאֹלָה**– תורידו את חיי לקבר מרוב צער ורוע, כלומר שאמות. "שיבתי" – החיים שלי עד הזקנה. "ברעה" – בצער. "שאולה" – לקבר.[[11]](#footnote-11) **[[12]](#footnote-12)**

[**(ל)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{ל}!)**וְעַתָּה** – מכאן יהודה סיים את הסיפור ומתחיל לטעון למה לא לקחת את בנימין לעבד: **כְּבֹאִי** – כשאבוא **אֶל עַבְדְּךָ אָבִי וְהַנַּעַר אֵינֶנּוּ אִתָּנוּ וְנַפְשׁוֹ קְשׁוּרָה בְנַפְשׁוֹ**– חיי יעקב תלויים בחיי בנימין.**[[13]](#footnote-13)**

[**(לא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{לא}!) **וְהָיָה כִּרְאוֹתוֹ כִּי אֵין הַנַּעַר וָמֵת** – יעקב[[14]](#footnote-14). והנה הזקת לא רק לבנימין האשם אלא גם לאביו שהוא חף מפשע. **וְהוֹרִידוּ עֲבָדֶיךָ[[15]](#footnote-15) אֶת שֵׂיבַת עַבְדְּךָ אָבִינוּ בְּיָגוֹן שְׁאֹלָה** – בצער לקבר.

[**(לב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{לב}!)– ולמה דווקא אני הנציג לדבר מולך? **כִּי עַבְדְּךָ עָרַב אֶת הַנַּעַר מֵעִם אָבִי לֵאמֹר** – נהייתי ערב של הנער כשלקחתי אותו מאבא שלי וכך אמרתי לו (כנלענ"ד). **אִם לֹא אֲבִיאֶנּוּ אֵלֶיךָ[[16]](#footnote-16) וְחָטָאתִי לְאָבִי[[17]](#footnote-17) כָּל הַיָּמִים:**

[**(לג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{לג}!)– הצעה: **וְעַתָּה יֵשֶׁב נָא[[18]](#footnote-18) עַבְדְּךָ תַּחַת הַנַּעַר** – במקום בנימין. **עֶבֶד לַאדֹנִי** - טוב אני ממנו לגבורה, למלחמה ולשמש. **וְהַנַּעַר יַעַל עִם אֶחָיו:**

[**(לד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מד-{לד}!)– סיכום: **כִּי אֵיךְ אֶעֱלֶה אֶל אָבִי וְהַנַּעַר אֵינֶנּוּ אִתִּי** – איך אני יכול לעשות כדבר הזה?! **פֶּן** – שמא **אֶרְאֶה בָרָע אֲשֶׁר יִמְצָא אֶת אָבִי** – ואני לא מסוגל לראות את הצער הגדול של אבא שלי (רמב"ן ל"ב)[[19]](#footnote-19). **[[20]](#footnote-20)**

**התגלות יוסף.** דגשים: אהבתו העצומה של יוסף לאחיו. יוסף סולח לאחים סליחה גמורה. דאגתו שלא יתביישו. ההבנה שהכל מהקב"ה, ואנו שליחיו. דאגת יוסף ליעקב אביו.

התלמידים היקרים כל כך חיכו להתחיל פרק זה. בתחילת הפרק סיפרתי להם שאני זוכר שבהיותי בסוף כיתה א' או תחילת ב' למדנו את זה וכל כך התרגשתי. אמרנו שכעת כשיוסף רואה שהם חזרו בתשובה שלמה הוא כבר רוצה כל כך להתגלות אליהם, והוא לא מסוגל לחכות עוד רגע אחד.

**[(א)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מה-{א}!) וְלֹא יָכֹל יוֹסֵף לְהִתְאַפֵּק**  - להתאמץ, לחכות[[21]](#footnote-21) (אולי רש"י).  **לְכֹל הַנִּצָּבִים עָלָיו** – העומדים לידו. יוסף לא יכל לחכות עוד עד שיצאו כל העומדים שם, כי הוא כל כך רצה כבר להתגלות אליהם. יוסף רצה להתגלות לאחיו, אך לא רצה להעליב אותם, ולכן היה צריך להתאפק עד שיצאו. **וַיִּקְרָא**  - בקול גדול (אוה"ח), שיהיה מהר. **הוֹצִיאוּ כָל אִישׁ** - את כל האנשים. **מֵעָלָי** – ממני. **וְלֹא עָמַד אִישׁ** – אף אחד **אִתּוֹ בְּהִתְוַדַּע יוֹסֵף** - כשיוסף נודע, התגלה. **אֶל אֶחָיו** – יוסף מסתכן שיהרגו אותו (מדרש).

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ב}!)**וַיִּתֵּן אֶת קֹלוֹ בִּבְכִי**  - בכה בקול מהתרגשות ומשמחה[[22]](#footnote-22). **וַיִּשְׁמְעוּ מִצְרַיִם** - אנשי מצרים שהיו מחוץ לבית.**[[23]](#footnote-23) וַיִּשְׁמַע בֵּית פַּרְעֹה**– אנשי בית פרעה. כי השמועה עברה שהמשנה למלך בוכה, שזה בוודאי דבר מוזר מאוד[[24]](#footnote-24) (רד"ק). גם האחים היו מופתעים ולא הבינו מה קורה פה ומדוע הוא בוכה.

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ג}!)**וַיֹּאמֶר יוֹסֵף אֶל אֶחָיו אֲנִי יוֹסֵף[[25]](#footnote-25) הַעוֹד אָבִי חָי** - האם עדייןאבי חי.[[26]](#footnote-26) **וְלֹא יָכְלוּ אֶחָיו לַעֲנוֹת אֹתוֹ** – לענות לו. **כִּי נִבְהֲלוּ מִפָּנָיו**– כי הם התביישו על מה שעשו לו.[[27]](#footnote-27)

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ד}!)**וַיֹּאמֶר יוֹסֵף אֶל אֶחָיו גְּשׁוּ נָא אֵלַי** – בואו אלי בבקשה. יוסף רצה לדבר בשקט כדי שהאנשים שמבחוץ לא ישמעו את דבריו (שהרי היו כאלו ששמו אוזניהם בכותל וניסו לשמוע) ויתביישו האחים (ספורנו). **וַיִּגָּשׁוּ וַיֹּאמֶר אֲנִי יוֹסֵף אֲחִיכֶם –** אוהב אתכם, כמו שאח אוהב, ולא כועס (שכל טוב), ואני לא מחשיב את עצמי יותר מכן, אלא כמו אח שלכם (רבנו בחיי). **אֲשֶׁר מְכַרְתֶּם אֹתִי מִצְרָיְמָה**– והרי אף אחד לא יודע זאת? כיצד אני יודע? מוכח שזה באמת אני. [יוסף הבין שהם לא בטוחים שהוא באמת יוסף ולכן אמר להם "אשר מכרתם אותי", בנוסף הבין שאולי הם חושבים שהוא כועס עליהם לכן אמר אני אחיכם, אוה"ח].

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ה}!)**וְעַתָּה אַל תֵּעָצְבוּ** – על שמכרתם אותי. **וְאַל יִחַר בְּעֵינֵיכֶם** – על תכעסו על שמכרתם אותי. את הכעס רואים על העיניים (בדומה לזה באוה"ח). **כִּי** – על ש... **מְכַרְתֶּם אֹתִי הֵנָּה כִּי** – בגלל ש... **לְמִחְיָה** – לתת לכם אוכל **שְׁלָחַנִי אֱלֹהִים לִפְנֵיכֶם** – אני שליח של ד'.

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ו}!)**כִּי זֶה שְׁנָתַיִם הָרָעָב בְּקֶרֶב הָאָרֶץ -** בתוך הארץ[[28]](#footnote-28). **וְעוֹד חָמֵשׁ שָׁנִים אֲשֶׁר אֵין חָרִישׁ וְקָצִּיר[[29]](#footnote-29)** - אין מה לחרוש ולקצור[[30]](#footnote-30).

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ז}!)**וַיִּשְׁלָחֵנִי אֱלֹהִים לִפְנֵיכֶם לָשׂוּם לָכֶם שְׁאֵרִית בָּאָרֶץ** – שתישארו בארץ ולא תמותו[[31]](#footnote-31). **וּלְהַחֲיוֹת לָכֶם** – אתכם. **לִפְלֵיטָה[[32]](#footnote-32) גְּדֹלָה –** שתנצלו מהצרה.

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ח}!)**וְעַתָּה** – ועכשיו, אחרי שיוסף נהיה מושל רואים שד' הוא ששלח אותו (אוה"ח). **לֹא אַתֶּם שְׁלַחְתֶּם אֹתִי הֵנָּה** – לכאן. **כִּי הָאֱלֹהִים** – אלא ד' (רשב"ם). ד' רצה שככה יהיה. יוסף מדגיש את זה 3 פעמים. **וַיְשִׂימֵנִי לְאָב לְפַרְעֹה** – יועץ לפרעה (כפי שלמדנו: אברך – יועץ למלך. ספורנו), כמעט בדרגה שלו. **וּלְאָדוֹן לְכָל בֵּיתוֹ** – אחראי על בית פרעה (ספורנו). **וּמֹשֵׁל בְּכָל אֶרֶץ מִצְרָיִם:**

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{ט}!)**מַהֲרוּ** – כמה שיותר מהר, שיעקב לא יצטער עוד רגע אחד. (ספורנו), שהרי הוא מחכה לבנימין ולשמעון (שכל טוב). **וַעֲלוּ** – כי א"י גבוהה מכל הארצות. **אֶל אָבִי וַאֲמַרְתֶּם אֵלָיו כֹּה אָמַר בִּנְךָ יוֹסֵף שָׂמַנִי אֱלֹהִים לְאָדוֹן לְכָל מִצְרָיִם** – למה סיפר לו את זה? קודם כל שיעקב ידע שטוב ליוסף, ובעיקר כדי להגיד לו – אני יכול לדאוג לך שאתה תשב בארץ גושן, כי אני המחליט (העמ"ד). **רְדָה אֵלַי אַל תַּעֲמֹד** – אל תתעכב (אונקלוס).

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{י}!)**וְיָשַׁבְתָּ בְאֶרֶץ גֹּשֶׁן** – ארץ קטנה שהיא חלק מארץ מצרים. אינך צריך לשבת בעיר הבירה שם יוכלו בניך להתקלקל מהמצרים, אלא בארץ גושן (ע"פ רמב"ן). **וְהָיִיתָ קָרוֹב אֵלַי.** ומי ישב בארץ גושן? - **אַתָּה וּבָנֶיךָ וּבְנֵי בָנֶיךָ וְצֹאנְךָ וּבְקָרְךָ וְכָל אֲשֶׁר לָךְ:**

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יא}!)**וְכִלְכַּלְתִּי** – פירנסתי **אֹתְךָ שָׁם כִּי עוֹד חָמֵשׁ שָׁנִים רָעָב פֶּן תִּוָּרֵשׁ** – תהיה עני ורש. כי תצטרך לשלם את כל כספיך בשביל לקנות אוכל (כנ"ל ע"פ רש"י) [[33]](#footnote-33). **אַתָּה וּבֵיתְךָ וְכָל אֲשֶׁר לָךְ:**

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יב}!)**וְהִנֵּה עֵינֵיכֶם רֹאוֹת וְעֵינֵי אָחִי בִנְיָמִין** – למה אמר בנפרד את בנימין? רמז להם - כמו שאיני כועס על בנימין איני כועס עליכם. **כִּי** – ש.. **פִי הַמְדַבֵּר אֲלֵיכֶם** – שאני מדבר בלשון הקודש ללא מתורגמן, וזה הוכחה שאני יוסף [[34]](#footnote-34) [וכפי שלמדנו אף החרטומים ופרעה לא הכירו את לשון הקודש[[35]](#footnote-35)].

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יג}!)**וְהִגַּדְתֶּם לְאָבִי אֶת כָּל כְּבוֹדִי בְּמִצְרַיִם[[36]](#footnote-36) וְאֵת כָּל אֲשֶׁר רְאִיתֶם** - לא שמעתם אלא ראיתם זאת (רשב"ם). תספרו לו את זה ובכך ידע שאני באמת יכול לעזור לו (רמב"ן).  **וּמִהַרְתֶּם וְהוֹרַדְתֶּם אֶת אָבִי הֵנָּה** – למה במהירות? כדי לשמחו (ספורנו).

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יד}!)**וַיִּפֹּל עַל צַוְּארֵי בִנְיָמִן אָחִיו** – כתוב לשון רבים כי הניח ראשו על שני צדדי הצוואר של בנימין (חזקוני). **וַיֵּבְךְּ וּבִנְיָמִן בָּכָה עַל צַוָּארָיו:**

**[(טו)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מה-{טו}!) וַיְנַשֵּׁק לְכָל אֶחָיו[[37]](#footnote-37) וַיֵּבְךְּ עֲלֵיהֶם** – בכה על כל אחד מאחיו בנפרד, וזה הראה להם כמה הוא אוהב אותם (אוה"ח). **וְאַחֲרֵי כֵן דִּבְּרוּ אֶחָיו אִתּוֹ** – רק אחרי שבכה ונישק לכל אחד, ראו שאין לו שום קפידא עליהם, ואמנם בתחילה התביישו ונבהלו מפניו ולכן לא יכלו לענות אותו, אך עכשיו כבר לא נבהלו מפניו.

**דברי פרעה לאחים.** דגשים: הכרת פרעה בערכם של אחי יוסף.

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{טז}!)**וְהַקֹּל נִשְׁמַע בֵּית פַּרְעֹה** - הועברה שמועה אצל אנשי פרעה, עד לבית שלו. **לֵאמֹר בָּאוּ אֲחֵי יוֹסֵף וַיִּיטַב בְּעֵינֵי פַרְעֹה וּבְעֵינֵי עֲבָדָיו**– מצא חן בעיניהם. מדוע? פרעה חשב לעצמו - אם יוסף כ"כ חכם וצדיק בטח גם אחיו הם כאלו, ואעשה אותם שרים בממשלתי, אנשים עם מידות טובות וכו'. (העמ"ד)[[38]](#footnote-38) (לבסוף מחשבתו לא התקיימה כמו שנלמד בהמשך).

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יז}!)**וַיֹּאמֶר פַּרְעֹה אֶל יוֹסֵף אֱמֹר אֶל אַחֶיךָ זֹאת עֲשׂוּ** – תעשה את זה – מה שאומר לכם. **טַעֲנוּ אֶת בְּעִירְכֶם** – את החמורים שלכם בתבואה. **וּלְכוּ בֹאוּ[[39]](#footnote-39) אַרְצָה כְּנָעַן:**

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{יח}!)**וּקְחוּ אֶת אֲבִיכֶם וְאֶת בָּתֵּיכֶם** – את האנשים שבבית שלכם (אונקלוס). **וּבֹאוּ אֵלָי וְאֶתְּנָה לָכֶם אֶת טוּב אֶרֶץ מִצְרַיִם** – זו ארץ גושן, שהיא הטובה שבארץ מצרים.[[40]](#footnote-40) **וְאִכְלוּ אֶת חֵלֶב הָאָרֶץ** – האוכל המשובח ביותר [כמו חלב בהמה שהוא המשובח שבבהמה].

**[(יט)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מה-{יט}!)  וְאַתָּה צֻוֵּיתָה זֹאת עֲשׂוּ** - אני מצווה אותך שתאמר להם שיעשו זאת. **קְחוּ לָכֶם מֵאֶרֶץ מִצְרַיִם עֲגָלוֹת** - עם סוסים. [היה אסור להוציא ממצרים, כי אלו היו סוסים מזן מיוחד, ולא רצו שיגדלו אותם מחוץ למצרים]. **לְטַפְּכֶם** – לילדיכם. **וְלִנְשֵׁיכֶם וּנְשָׂאתֶם** – והבאתם **אֶת אֲבִיכֶם[[41]](#footnote-41) וּבָאתֶם:**

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כ}!)**וְעֵינְכֶם אַל תָּחֹס עַל כְּלֵיכֶם**  - אל תרחמו על החפצים שלכם [שהיה יעקב חוזר על פכים קטנים, דעת זקנים], כי זה יעכב אתכם (ע"פ ספורנו). **כִּי טוּב כָּל אֶרֶץ מִצְרַיִם לָכֶם הוּא**– ואביא לכם מה שחסר.

**עוד יוסף חי.** דגשים: מיוחדותה של רחל ושל בניה יוסף ובנימין. כבוד יוסף לאביו, כבוד האחים לאביהם, ודאגתם שלא יסתכן. השמחה הגדולה של יעקב - עוד יוסף חי!

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כא}!)**וַיַּעֲשׂוּ כֵן בְּנֵי יִשְׂרָאֵל** – הלכו לבקש מיוסף עגלות. **וַיִּתֵּן לָהֶם יוֹסֵף עֲגָלוֹת עַל פִּי פַרְעֹה** – על פי ציוויו של פרעה. מכאן אנו למדים שאי אפשר להוציא עגלות ללא אישורו של פרעה.[[42]](#footnote-42) **וַיִּתֵּן לָהֶם צֵדָה לַדָּרֶךְ** – לא מפורש מה זה, ואולי זה היה אוכל משובח יותר שאי אפשר לאחסן אותו לזמן רב. ואולי זה כלל ומפסוק הבא פרט.

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כב}!)**לְכֻלָּם נָתַן לָאִישׁ** – לכל אחד ואחד (רד"ק). **חֲלִפוֹת שְׂמָלֹת**  - בגדים, שונים אחד מהשני (שמתחלפים), אבע"ז. **וּלְבִנְיָמִן נָתַן שְׁלֹשׁ מֵאוֹת כֶּסֶף[[43]](#footnote-43)** - שיקנה דברים לאשתו ובניו (אברבנאל). **וְחָמֵשׁ חֲלִפֹת שְׂמָלֹת** - למה נתן לבנימין יותר? כי אהב אותו יותר שהיה אחיו מאב ואם, וכן שימח אותו על צערו הגדול, וגם שימח אותו כי היה יתום. (ע"פ המדרש).**[[44]](#footnote-44)**

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כג}!)**וּלְאָבִיו שָׁלַח** – למה אביו צריך כ"כ הרבה? מסתבר שאביו נתן את הדברים לבניו, נכדיו ועבדיו, ולאורחים[[45]](#footnote-45), אך מצד כבוד אביו נתן לו שיתן לכולם. **כְּזֹאת** – את המנחה הזאת שהתורה מפרטת עכשיו (רמב"ן). **עֲשָׂרָה חֲמֹרִים נֹשְׂאִים מִטּוּב מִצְרָיִם** - הדברים המשובחים שיש במצרים: אוכל (ראב"ן) ובגדים (אבע"ז). **וְעֶשֶׂר אֲתֹנֹת נֹשְׂאֹת בָּר** - תבואה. **וָלֶחֶם[[46]](#footnote-46) וּמָזוֹן**  - דברים שנוספים ללחם. **לְאָבִיו לַדָּרֶךְ**[[47]](#footnote-47)- שיהיה לו לדרך מארץ ישראל למצרים.

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כד}!)**וַיְשַׁלַּח אֶת אֶחָיו** – יוסף ליווה אותם (חיזקוני[[48]](#footnote-48)). **וַיֵּלֵכוּ וַיֹּאמֶר אֲלֵהֶם אַל תִּרְגְּזוּ בַּדָּרֶךְ**– אל תחשבו על החטא שלכם ותהיו בצער, ותתרגזו על עצמיכם, ותתחילו להגיד – מה עשית, מה אתה אמרת... אתם חזרתם בתשובה שלימה!

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כה}!)**וַיַּעֲלוּ מִמִּצְרָיִם וַיָּבֹאוּ אֶרֶץ כְּנַעַן אֶל יַעֲקֹב אֲבִיהֶם** – איך לא פחדו משודדים? היו שומרים, או שכיוון שכולם ידעו שזה עגלות של פרעה הם לא העזו (ע"פ רמב"ן כ"ד).

**[(כו)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מה-{כו}!) וַיַּגִּדוּ לוֹ לֵאמֹר עוֹד יוֹסֵף חַי[[49]](#footnote-49)** - [שרנו במנגינת "עוד אבינו חי"]. בשלבים [שלא יתעלף או ימות מהתרגשות, הסברנו את התהליך הפיזיולוגי]: א. עצם בא שמעון ובנימין. ב. לבשו בגדים חגיגיים. ג. אמרו – יש לנו בשורה משמחת. ד. סרח בת אשר שרה שיר והכניסה את המילים יוסף וכו'. ה. עוד יוסף חי. ו. וכי הוא מושל. ז. הראו את העגלות. (ע"פ אוה"ח).**וְכִי הוּא** – ושהוא **מֹשֵׁל בְּכָל אֶרֶץ מִצְרָיִם וַיָּפָג לִבּוֹ** - ליבו התחלף[[50]](#footnote-50) (רס"ג - נסתפק) – רגע אחד אמר – זה נכון, אח"כ אמר – זה לא נכון. לא יכול להיות שבני ישקרו, מצד שני אולי אמרו לי כדי לשמח אותי[[51]](#footnote-51). **כִּי לֹא הֶאֱמִין לָהֶם:**

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כז}!)**וַיְדַבְּרוּ אֵלָיו אֵת כָּל דִּבְרֵי יוֹסֵף אֲשֶׁר דִּבֶּר אֲלֵהֶם** - כשהתגלה. וגם שבכה וכו' (רשב"ם). **וַיַּרְא אֶת הָעֲגָלוֹת אֲשֶׁר שָׁלַח יוֹסֵף**  - איך הוציאו? הרי אסור? מוכח שזה יוסף![[52]](#footnote-52) **לָשֵׂאת אֹתוֹ** – לקחת אותו. עכשיו יעקב כבר מאמין. **וַתְּחִי רוּחַ יַעֲקֹב אֲבִיהֶם**– "חזר לחיים", התמלא שמחה, ובזכות זה חזרה בו כל ההתרוממות הרוחנית, כל הקדושה. והתנבא.

[**(כח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מה-{כח}!) **וַיֹּאמֶר יִשְׂרָאֵל רַב**  - יש לי שמחה רבה. **עוֹד יוֹסֵף בְּנִי חָי אֵלְכָה וְאֶרְאֶנּוּ** **בְּטֶרֶם אָמוּת** – לפני שאמות.יעקב אמר שילך לראות את יוסף, אך הוא לא התכוון ללכת לגור שם, יעקב לא מוכן לעזוב את ארץ הקודש, אפילו אם הוא כל כך מתגעגע ליוסף ורוצה לחזור להיות איתו. לכן כתוב "אלכה ואראינו"[[53]](#footnote-53).

**ציווי ד' ליעקב לרדת מצריימה.** דגשים: חביבותה של א"י שיעקב לא רוצה לרדת ממנה, ושרק שם יכול לצמוח עם ישראל. קבלת יעקב את דבר ד' לרדת למצרים. אנו לא מבינים מדוע דווקא במצרים יכול לצמוח עם ישראל.

[**(א)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{א}!)**וַיִּסַּע יִשְׂרָאֵל** – זהו שם שמבטא את התרוממותו של יעקב אבינו. **וְכָל אֲשֶׁר לוֹ** – כל המשפחה שלו (ע"פ אוה"ח ו'). **וַיָּבֹא בְּאֵרָה שָּׁבַע** – לבאר שבע. **וַיִּזְבַּח זְבָחִים** – קרבנות. ולמה הקריב? כנראה כהודאה על תגליתו של יוסף[[54]](#footnote-54)). **לֵאלֹהֵי אָבִיו יִצְחָק** – ולמה לא הזכיר אלוקי אברהם? כי אדם חייב בכבוד אביו יותר מכבוד סבו[[55]](#footnote-55).[[56]](#footnote-56)

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ב}!)**וַיֹּאמֶר אֱלֹהִים לְיִשְׂרָאֵל בְּמַרְאֹת הַלַּיְלָה** – בחלום[[57]](#footnote-57). **וַיֹּאמֶר יַעֲקֹב יַעֲקֹב[[58]](#footnote-58)** - רש"י – לשון חיבה[[59]](#footnote-59). **וַיֹּאמֶר הִנֵּנִי** – הנה אני, מוכן ומזומן[[60]](#footnote-60).

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ג}!)**וַיֹּאמֶר אָנֹכִי הָאֵל** – האלוקים שלך, **אֱלֹהֵי אָבִיךָ** – יצחק, כי כפי שראינו יעקב אבינו זבח לאלוקי יצחק (חיזקוני).[[61]](#footnote-61) **אַל תִּירָא מֵרְדָה מִצְרַיְמָה** - אל תפחד מלרדת למצרים. יעקב אבינו מאוד לא רצה לעזוב לא"י. הוא פחד שבארץ מצרים לא יכול לצמוח עם ישראל, כי ילמדו מהמצרים. (ע"פ העמ"ד לענ"ד וכן במנחה בלולה). כמו שעץ רימון לא יכול לצמוח בסיביר. ד' רצה שדווקא שם יצמח עם ישראל. **כִּי לְגוֹי גָּדוֹל אֲשִׂימְךָ שָׁם**– כן יצמח שם עם ישראל.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ד}!)**אָנֹכִי אֵרֵד עִמְּךָ מִצְרַיְמָה** – השכינה כן תשרה במצרים (אוה"ח ורמב"ן)[[62]](#footnote-62). **וְאָנֹכִי אַעַלְךָ גַם עָלֹה** – אעלה את עם ישראל, כ כשבני יעקב עולים זה נחשב שיעקב בעצמו עולה[[63]](#footnote-63). **וְיוֹסֵף יָשִׁית יָדוֹ עַל עֵינֶיךָ**– יוסף ישים את ידו על כל העניינים שלך. כלומר ידאג לך לכל הצרכים שלך (רשב"ם. הסברנו שדווקא במצרים לא צריך יעקב לעסוק בשום דבר ויכול ללמוד).

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ה}!)**וַיָּקָם יַעֲקֹב מִבְּאֵר שָׁבַע** – ליעקב אבינו היה מאוד קשה לעזוב את הארץ, אך הוא קיים את דבר ד' וקם והלך, לכן כתוב לשון 'ויקם' (העמ"ד). **וַיִּשְׂאוּ בְנֵי יִשְׂרָאֵל אֶת יַעֲקֹב אֲבִיהֶם**[[64]](#footnote-64) **וְאֶת טַפָּם וְאֶת נְשֵׁיהֶם בָּעֲגָלוֹת אֲשֶׁר שָׁלַח פַּרְעֹה לָשֵׂאת אֹתוֹ:**

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ו}!)**וַיִּקְחוּ אֶת מִקְנֵיהֶם וְאֶת רְכוּשָׁם אֲשֶׁר רָכְשׁוּ בְּאֶרֶץ כְּנַעַן** – הם חזרו לחברון ולקחו את הרכוש, כי מלכתחילה הם לא לקחו את כל הרכוש, שהרי הם לא התכוונו ללכת למצרים להרבה זמן (אוה"ח). **וַיָּבֹאוּ מִצְרָיְמָה יַעֲקֹב וְכָל זַרְעוֹ אִתּוֹ**- הצאצאים שלו.

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ז}!)**בָּנָיו וּבְנֵי בָנָיו אִתּוֹ בְּנֹתָיו** – דינה. וכתוב בנותיו כמו שלקמן כתוב "ובני דן חושים" (חזקוני). **וּבְנוֹת בָּנָיו** – סרח ויוכבד. **וְכָל זַרְעוֹ** – הנכדים שלו (שכל טוב). יכול להיות שהכוונה גם לתלמידים שלו, שתלמידים נחשבים כמו בנים (העמ"ד). **הֵבִיא אִתּוֹ מִצְרָיְמָה:**

**שמות בני יעקב**

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ח}!)**וְאֵלֶּה שְׁמוֹת[[65]](#footnote-65) בְּנֵי יִשְׂרָאֵל הַבָּאִים מִצְרַיְמָה יַעֲקֹב וּבָנָיו** – השמות הם רק של הילדים של יעקב, ולא שמות הנשים של יעקב וילדיו. **בְּכֹר יַעֲקֹב רְאוּבֵן:**

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ט}!)**וּבְנֵי רְאוּבֵן חֲנוֹךְ וּפַלּוּא וְחֶצְרוֹן וְכַרְמִי:**

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{י}!)**וּבְנֵי שִׁמְעוֹן יְמוּאֵל וְיָמִין וְאֹהַד וְיָכִין וְצֹחַר וְשָׁאוּל בֶּן הַכְּנַעֲנִית** - בן דינה שנישאה לכנעני. שלאחר שחמור הכנעני לקח אותה בכח, היא לא רצתה להתחתן עם אדם זר, עד ששמעון הצדיק הסכים לישא אותה.

**[(טו)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מו-{טו}!) אֵלֶּה בְּנֵי לֵאָה אֲשֶׁר יָלְדָה לְיַעֲקֹב בְּפַדַּן אֲרָם וְאֵת דִּינָה בִתּוֹ כָּל נֶפֶשׁ בָּנָיו וּבְנוֹתָיו שְׁלֹשִׁים וְשָׁלֹשׁ[[66]](#footnote-66)** - והרי החשבון 32? נוספה יוכבד בת לוי שנולדה אחר שנכנסו לחומת מצרים הראשונה (בין החומות).

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{כ}!)**וַיִּוָּלֵד לְיוֹסֵף בְּאֶרֶץ מִצְרַיִם אֲשֶׁר יָלְדָה לּוֹ אָסְנַת בַּת פּוֹטִי פֶרַע כֹּהֵן אֹן אֶת מְנַשֶּׁה וְאֶת אֶפְרָיִם– שאל תלמיד מתוק: די היה לכתוב ובני יוסף מנשה ואפרים? ענה תלמיד מתוק: כי יעקב אהב את יוסף הכי הרבה, ואפילו יותר מבנימין.**

**[(כא)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מו-{כא}!) וּבְנֵי בִנְיָמִן**  - הזכרנו את המדרש שקרא לכל אחד בשמות שהזכירו את מצבו של יוסף בגלות. (סוטה לו:).

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{כא}!)**וּבְנֵי-דָן חֻשִׁים** – גם על בן אחד אומרים בנים בלשון רבים. נראה לי בגלל שיצא ממנו זרע גדול[[67]](#footnote-67).

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{כו}!)**כָּל הַנֶּפֶשׁ** – שמנו לב שאצל עשיו (לו:ו) כתוב 'נפשות', בגלל שעם ישראל מאוחד כתוב נפש, לשון יחיד. **הַבָּאָה לְיַעֲקֹב מִצְרַיְמָה יֹצְאֵי יְרֵכוֹ**  - הילדים שלו. **מִלְּבַד נְשֵׁי בְנֵי יַעֲקֹב** – הם גם באו, אך אינם יוצאי ירכו ולכן לא נמנו. **כָּל נֶפֶשׁ שִׁשִּׁים וָשֵׁשׁ** **–** ללא יוסף ובניו ויוכבד.

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{כז}!)**וּבְנֵי יוֹסֵף אֲשֶׁר יֻלַּד לוֹ בְמִצְרַיִם נֶפֶשׁ שְׁנָיִם כָּל הַנֶּפֶשׁ לְבֵית יַעֲקֹב הַבָּאָה[[68]](#footnote-68) מִצְרַיְמָה שִׁבְעִים**– באה בעבר, ובפסוק הקודם באה בהווה, תלוי אם הטעם נמצא באות א' או באות ב' (וכן הוא ברחל: "באה עם הצאן").

**מפגש יעקב ויוסף.** דגשים: כבוד יוסף לאביו. הרצון של בני יעקב לא להתערב עם מצרים, ולהמשיך ללמוד תורה.

[**(כח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{כח}!)**וְאֶת יְהוּדָה שָׁלַח** - יעקב. **לְפָנָיו** – שילך לפני יעקב, לפני שיעקב יגיע[[69]](#footnote-69). **אֶל יוֹסֵף לְהוֹרֹת** – נ"ל שיוסף יורה אפה צריכים להיות. **לְפָנָיו גֹּשְׁנָה[[70]](#footnote-70)** – שיוסף יורה להם אפה יהיו. 'יורה' הכוונה 'ילמד' (רד"ק. תורה זה הוראה, שמלמדת אותנו מה לעשות). יוסף הכין להם מקום לגור וגם בית מדרש, שלא יצטרכו להתעכב כשיגיעו. למה דווקא את יהודה? אחרי מעשה תמר החזירו אותו לגדלותו, וביחוד אחרי מסירות הנפש על בנימין, הוא נהיה עוד יותר מחליט (הרב נחום). **וַיָּבֹאוּ אַרְצָה גֹּשֶׁן:**

**[(כט)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מו-{כט}!) וַיֶּאְסֹר יוֹסֵף מֶרְכַּבְתּוֹ** - קשר את הסוסים (בעצמו, לכבד את אביו. וכל המצרים התפלאו). **וַיַּעַל[[71]](#footnote-71) לִקְרַאת יִשְׂרָאֵל אָבִיו גֹּשְׁנָה וַיֵּרָא אֵלָיו** - הראה את עצמו ליעקב. יוסף ירד מהמרכבה, עבר את כל עבדיו והתראה לפני יעקב. (ספורנו). תיארנו איך יוסף יוצא לכבד את אביו, וכשראו את זה זקני מצרים אז גם הם יצאו, וכשראו מחנה מצרים את הזקנים יוצאים גם הם יצאו, ומי רואה את כל החשובים האלו יוצאים ואינו יוצא. וכך היה ליעקב כבוד גדול מאוד (מדרש). **וַיִּפֹּל עַל צַוָּארָיו וַיֵּבְךְּ עַל צַוָּארָיו עוֹד** – בכה עוד ועוד. [אולי נזכיר את רש"י שיעקב קרא ק"ש, ע"פ פירוש שראיתי שזה היה הדרך של יעקב להודות לד' ברגעים המיוחדים האלו, מתוך אהבת ד' שהתעוררה בו (גו"א)].

[**(ל)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{ל}!)**וַיֹּאמֶר יִשְׂרָאֵל אֶל יוֹסֵף אָמוּתָה הַפָּעַם** – כעת יכול אני למות בשמחה, ולא בצער. כמובן, יעקב לא התכוון שהוא ימות, אלא אם אמות לא אהיה בצער. **אַחֲרֵי רְאוֹתִי אֶת פָּנֶיךָ כִּי עוֹדְךָ חָי** – שאתה עדיין חי. ולא סתם חי, אלא חי חיים אמיתיים – צדיק וקדוש (אוה"ח).

[**(לא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{לא}!)**וַיֹּאמֶר יוֹסֵף אֶל אֶחָיו וְאֶל בֵּית אָבִיו** – משפחת אביו. נראה שאלו הנכדים והנינים[[72]](#footnote-72). **אֶעֱלֶה[[73]](#footnote-73) וְאַגִּידָה לְפַרְעֹה וְאֹמְרָה אֵלָיו אַחַי וּבֵית אָבִי אֲשֶׁר בְּאֶרֶץ כְּנַעַן בָּאוּ אֵלָי:**

[**(לב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{לב}!)**וְהָאֲנָשִׁים רֹעֵי צֹאן** – זה המשך דברי יוסף לפרעה. **כִּי אַנְשֵׁי מִקְנֶה הָיוּ** - אנשים שזה עיסוקם, ויש להם הרבה מקנה (רמב"ן). **וְצֹאנָם וּבְקָרָם וְכָל אֲשֶׁר לָהֶם הֵבִיאוּ** – אז אין להם זמן להתעסק בצאן שלך (חזקוני). יוסף אומר שהוא יספר לפרעה את זה בתמימות, בלי לבקש שיהיו בארץ גושן, שלא יחשוב שהוא אומר את זה בכוונה בשביל שהאחים שלו יהיו בארץ גושן (ספורנו).

[**(לג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{לג}!)**וְהָיָה כִּי** – כש.. **יִקְרָא לָכֶם פַּרְעֹה וְאָמַר מַה מַּעֲשֵׂיכֶם** – מה המקצוע שלכם.

[**(לד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מו-{לד}!)**וַאֲמַרְתֶּם אַנְשֵׁי מִקְנֶה הָיוּ עֲבָדֶיךָ מִנְּעוּרֵינוּ וְעַד עַתָּה** – מאז שהיינו צעירים ועד עכשיו. **גַּם אֲנַחְנוּ גַּם אֲבֹתֵינוּ** – ואיננו יודעים שום דבר חוץ מזה כי הדבר היחיד שאבותינו למדו אותנו זה לרעות צאן. (כמו אחד שכל החיים שלו "תפוחי אדמה"). **בַּעֲבוּר תֵּשְׁבוּ בְּאֶרֶץ גֹּשֶׁן** - בשביל שתשבו בגושן, שם יש הרבה מרעה. [העדיפו האחים להיות בבתים פשוטים בגושן, מאשר בארמונות בתור שרים של פרעה]. כמובן מטרתם העיקרית לא לרעות כל היום צאן, אלא ללמוד תורה. **כִּי תוֹעֲבַת מִצְרַיִם כָּל רֹעֵה צֹאן** – רועי הצאן היו מבוזים. רועי הצאן היו כל הזמן נמצאים עם הצאן, והם הכירו בבירור שהצאן לא יכול להיות אלוהים. ולכן היו מרחיקים אותם. (שפ"ח)[[74]](#footnote-74), והיו רחוקים מן הישוב (מושב זקנים). הסבר נוסף – הרועים היו מכים את הצאן, וזה לא מתאים להכות את האלוהים לכן הרחיקו אותם (הרב נחום)

**פרעה נותן לאחים את ארץ גושן.** דגשים: הרצון של האחים לגור לבדם בארץ גושן ולא ללמוד מדרכם הרעים של המצרים.

**[(א)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מז-{א}!) וַיָּבֹא יוֹסֵף וַיַּגֵּד לְפַרְעֹה וַיֹּאמֶר אָבִי וְאַחַי וְצֹאנָם וּבְקָרָם וְכָל אֲשֶׁר לָהֶם בָּאוּ מֵאֶרֶץ כְּנָעַן וְהִנָּם** – והנה הם, הם נמצאים **בְּאֶרֶץ גֹּשֶׁן** – הם שם רק לבנתיים, עד שפרעה יחליט אפה מקומם.

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ב}!)**וּמִקְצֵה אֶחָיו** – מקצת מאחיו (אונקלוס), זה מזכיר גם לשון קצה, מהקצוות של האחים – מהאחים הכי חלשים. **לָקַח חֲמִשָּׁה אֲנָשִׁים** – ארבעת בני השפחות וזבולון שהיה הקטן בבני לאה[[75]](#footnote-75), כי אם היו באים אחים חזקים היה פרעה לוקח אותם להיות אנשי מלחמתו. **וַיַּצִּגֵם** – ויעמידם **לִפְנֵי פַרְעֹה** – יוסף עשה זאת כדי שפרעה יראה שאינם חכמים[[76]](#footnote-76) כיוסף (ספורנו).

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ג}!)**וַיֹּאמֶר פַּרְעֹה אֶל אֶחָיו מַה מַּעֲשֵׂיכֶם** – מה עבודתכם? **וַיֹּאמְרוּ אֶל פַּרְעֹה רֹעֵה[[77]](#footnote-77) צֹאן עֲבָדֶיךָ גַּם אֲנַחְנוּ גַּם אֲבוֹתֵינוּ** – מאז ומתמיד ואין דבר אחר שאנו יודעים לעשות.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ד}!)**וַיֹּאמְרוּ אֶל פַּרְעֹה לָגוּר בָּאָרֶץ בָּאנוּ**[[78]](#footnote-78) **כִּי אֵין מִרְעֶה לַצֹּאן אֲשֶׁר לַעֲבָדֶיךָ כִּי כָבֵד הָרָעָב בְּאֶרֶץ כְּנָעַן** – ואם כבר יש קצת צמחים אוכלים מהם האנשים, ואין אוכל גם בשביל הצאן (רמב"ן). **וְעַתָּה יֵשְׁבוּ נָא עֲבָדֶיךָ בְּאֶרֶץ גֹּשֶׁן** – אנו מבקשים לשבת בארץ גושן.

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ה}!)**וַיֹּאמֶר פַּרְעֹה אֶל יוֹסֵף לֵאמֹר אָבִיךָ וְאַחֶיךָ בָּאוּ אֵלֶיךָ** – שמעתי שהם באו אליך. (רמב"ן[[79]](#footnote-79))

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ו}!)**אֶרֶץ מִצְרַיִם לְפָנֶיךָ הִוא בְּמֵיטַב הָאָרֶץ הוֹשֵׁב אֶת אָבִיךָ וְאֶת אַחֶיךָ יֵשְׁבוּ[[80]](#footnote-80) בְּאֶרֶץ גֹּשֶׁן[[81]](#footnote-81)** – שזה המקום הטוב ביותר. **וְאִם יָדַעְתָּ** – אם אתה יודע. **וְיֶשׁ בָּם אַנְשֵׁי חַיִל** – אנשים שמומחים במקצוע מסויים (במקרה הזה מומחים ברעיית צאן). **וְשַׂמְתָּם שָׂרֵי מִקְנֶה עַל אֲשֶׁר לִי** – גם לפרעה היה צאן, בשביל להשתמש בצמר, סביר להניח שהצאן היה באיזור גושן. תלמיד אמר שאולי לפרעה היו עיזים ולא כבשים, ולפי זה רק הכבשים היו האלוהים של המצרים.

**ברכת יעקב.** דגשים: כוחה של ברכת צדיק. זקנותם של צדיקים.

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ז}!)**וַיָּבֵא יוֹסֵף אֶת יַעֲקֹב אָבִיו וַיַּעֲמִדֵהוּ לִפְנֵי פַרְעֹה** – כי מלך מברכים בעמידה (אוה"ח). **וַיְבָרֶךְ יַעֲקֹב אֶת פַּרְעֹה** – מה ברכו? לא כתוב. אך בדרך כלל כשבאים לפני מלך מברכים אותו שיהיה לו שלום – פרנסה טובה, ברכה, שפע וכל טוב (ע"פ רש"י ורמב"ן, ע"ש שחולקים).

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ח}!)**וַיֹּאמֶר פַּרְעֹה אֶל יַעֲקֹב כַּמָּה יְמֵי שְׁנֵי חַיֶּיךָ**[[82]](#footnote-82) – בן כמה אתה. פרעה ראה את יעקב שהוא זקן מאוד מאוד, והוא ממש התפלא, ושאל בתמיהה – בן כמה אתה?! (רמב"ן)

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ט}!)**וַיֹּאמֶר יַעֲקֹב אֶל פַּרְעֹה** – יעקב עונה לפרעה, אני לא כ"כ זקן כמו שאני נראה - **יְמֵי שְׁנֵי מְגוּרַי** – הימים שאני גר / חי (רד"ק). **שְׁלֹשִׁים וּמְאַת שָׁנָה מְעַט וְרָעִים הָיוּ יְמֵי שְׁנֵי חַיַּי** – אני חי קצת שנים ביחס לאבותי, אבל אני נראה כ"כ זקן כי הימים שלי הם רעים (צרת עשיו, לבן, דינה, יוסף, שמעון, בנימין). **וְלֹא הִשִּׂיגוּ אֶת** – הגיעו עד, לא עקפו את **יְמֵי שְׁנֵי חַיֵּי אֲבֹתַי בִּימֵי מְגוּרֵיהֶם** – הם חיו הרבה יותר ממני, ואני נראה כ"כ זקן בגלל הצרות (רמב"ן, ע"ש)[[83]](#footnote-83).

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{י}!)**וַיְבָרֶךְ יַעֲקֹב אֶת פַּרְעֹה** – בצאתו ברך יעקב את פרעה שכשילך לנילוס הנילוס יעלה על גדותיו, ובכך יסתיים הרעב[[84]](#footnote-84) וכך היה[[85]](#footnote-85). דיברנו בהרחבה על דרך ההשקיה במצרים: יורד גשם באיזור מרוחק, הנחלים מגיעים לנילוס ומשם משקים את כל מצרים. ברגע שהפסיק לרדת גשם, לא היו מספיק מים בנילוס ע"מ להשקות את מצרים, כי הם היו נמוכים (ולא היו משאבות מים כמו היום), ומאז ברכת יעקב מי הנילוס עלו ויכלו להשקות את כל מצרים.[[86]](#footnote-86) **וַיֵּצֵא מִלִּפְנֵי פַרְעֹה:**

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יא}!)**וַיּוֹשֵׁב יוֹסֵף אֶת אָבִיו וְאֶת אֶחָיו וַיִּתֵּן לָהֶם אֲחֻזָּה** – בית קבע, שלא ירגישו עראיים (רמב"ן). [ניצלנו את ההזדמנות לדבר על הגירוש מגוש קטיף [ועל בכיו הרב של סבא של משה צבי כשהתחילו לפנות בנווה דקלים], בהקשר לקרווילות שהיו להם] **בְּאֶרֶץ מִצְרַיִם בְּמֵיטַב הָאָרֶץ בְּאֶרֶץ רַעְמְסֵס** – חלק מארץ גושן. **כַּאֲשֶׁר צִוָּה פַרְעֹה:**

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יב}!)**וַיְכַלְכֵּל** – נתן להם אוכל ["מכלכל חיים בחסד"] **יוֹסֵף אֶת אָבִיו וְאֶת אֶחָיו וְאֵת כָּל בֵּית אָבִיו לֶחֶם לְפִי הַטָּף** – מספיק גם לילדים שרגילים לפורר (שפ"ח, ראב"ם). מצד שני אומר הספורנו – לא נתן להם יותר ממה שהם צריכים, כי בזמן שכולם ברעב לא מתאים לתת יותר מידי.

**הרעב.** דגשים: דאגתו של יוסף לכל המצרים, שלא יאכלו יותר מידי, ע"מ שישאר להם. דאגתו של יוסף למצרים שאינו מוכן שיהיו עבדים שלו, ושנותן להם את רוב התבואה.

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יג}!)**וְלֶחֶם אֵין בְּכָל הָאָרֶץ כִּי כָבֵד הָרָעָב מְאֹד וַתֵּלַהּ** – ותתעייף **אֶרֶץ מִצְרַיִם** – אנשי ארץ מצרים התעייפו. תיארנו את הרעב הגדול שחיו בו, כי יוסף לא נתן להם הרבה אוכל, כדי שלא יגמר כל מה שיש במחסנים, ולכן היו מאוד חלשים.[[87]](#footnote-87) **וְאֶרֶץ כְּנַעַן מִפְּנֵי הָרָעָב:**

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יד}!)**וַיְלַקֵּט** – ויאסוף **יוֹסֵף** – בעזרת הפועלים שלו. **אֶת כָּל הַכֶּסֶף הַנִּמְצָא בְאֶרֶץ מִצְרַיִם וּבְאֶרֶץ כְּנַעַן בַּשֶּׁבֶר אֲשֶׁר הֵם שֹׁבְרִים** – תמורת התבואה שהם קונים. **וַיָּבֵא יוֹסֵף אֶת הַכֶּסֶף בֵּיתָה פַרְעֹה** – לבית פרעה. יוסף הצדיק לא לקח לעצמו מאומה, אפילו שהוא התאמץ הרבה והיה מגיע לו שכר על עבודתו (רמב"ן, רד"ק, ספורנו).

[**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{טו}!)**וַיִּתֹּם** – ויגמר **הַכֶּסֶף מֵאֶרֶץ מִצְרַיִם וּמֵאֶרֶץ כְּנַעַן[[88]](#footnote-88) [[89]](#footnote-89) וַיָּבֹאוּ כָל מִצְרַיִם** – כל אנשי מצרים. **אֶל יוֹסֵף לֵאמֹר** – המצב היה כל כך קשה – "כולם יוצאים לרחובות", לבקש אוכל. **הָבָה** – תביא **לָּנוּ לֶחֶם וְלָמָּה נָמוּת נֶגְדֶּךָ** – מולך, שתראה שאנו מתים. **כִּי אָפֵס כָּסֶף** – נגמר הכסף, ואין לנו איך לקנות עוד אוכל (אפס זה כלום).[[90]](#footnote-90)

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{טז}!)**וַיֹּאמֶר יוֹסֵף הָבוּ מִקְנֵיכֶם וְאֶתְּנָה לָכֶם בְּמִקְנֵיכֶם** – אוכל תמורת המקנה. **אִם אָפֵס כָּסֶף**:[[91]](#footnote-91)

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יז}!)**וַיָּבִיאוּ אֶת מִקְנֵיהֶם אֶל יוֹסֵף וַיִּתֵּן לָהֶם יוֹסֵף לֶחֶם בַּסּוּסִים**  - תמורת הסוסים. **וּבְמִקְנֵה הַצֹּאן וּבְמִקְנֵה הַבָּקָר וּבַחֲמֹרִים וַיְנַהֲלֵם בַּלֶּחֶם** – יוסף פרנס אותם, האכיל אותם (אונקלוס)[[92]](#footnote-92).[[93]](#footnote-93) **בְּכָל מִקְנֵהֶם בַּשָּׁנָה הַהִוא** – עד כאן השנה השניה לרעב.

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יח}!)**וַתִּתֹּם הַשָּׁנָה הַהִוא וַיָּבֹאוּ אֵלָיו בַּשָּׁנָה הַשֵּׁנִית[[94]](#footnote-94) וַיֹּאמְרוּ לוֹ לֹא נְכַחֵד מֵאֲדֹנִי** – לא נסתיר. כי בדרך כלל עני מסתיר את עניותו. **כִּי אִם**  - ש **תַּם הַכֶּסֶף וּמִקְנֵה הַבְּהֵמָה אֶל אֲדֹנִי לֹא נִשְׁאַר לִפְנֵי אֲדֹנִי בִּלְתִּי אִם גְּוִיָּתֵנוּ** – גופינו **וְאַדְמָתֵנוּ:**

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{יט}!)**לָמָּה נָמוּת לְעֵינֶיךָ גַּם אֲנַחְנוּ גַּם אַדְמָתֵנוּ** – כי אדמה שלא עושה פירות נקראת אדמה מתה (חזקוני, גם רחל אמרה שאם אין לה ילדים היא נחשבת מתה). **קְנֵה אֹתָנוּ וְאֶת אַדְמָתֵנוּ[[95]](#footnote-95) בַּלָּחֶם וְנִהְיֶה אֲנַחְנוּ וְאַדְמָתֵנוּ עֲבָדִים לְפַרְעֹה** – אנחנו עבדים, שיוכל לדרוש ממנו לעשות מה שהוא רוצה שנעשה, ואדמתינו תהיה שייכת לפרעה. **וְתֶן זֶרַע** – לא ביקשו תבואה, כי נגמר הרעב בעקבות ברכתו של יעקב, אלא זרע לזרוע את האדמה, ע"מ שתצמח תבואה. **וְנִחְיֶה וְלֹא נָמוּת** – לפחות לא נמות (כי חיים של עבד אינם נחשבים כל כך חיים, העמ"ד). **וְהָאֲדָמָה לֹא תֵשָׁם** – לא תשאר שממה, ריקה.

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כ}!)**וַיִּקֶן** – ויקנה **יוֹסֵף אֶת כָּל אַדְמַת מִצְרַיִם לְפַרְעֹה כִּי מָכְרוּ מִצְרַיִם אִישׁ שָׂדֵהוּ כִּי חָזַק עֲלֵהֶם הָרָעָב וַתְּהִי הָאָרֶץ לְפַרְעֹה:**

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כא}!)**וְאֶת הָעָם הֶעֱבִיר** – יוסף **אֹתוֹ** – את העם **לֶעָרִים** – אחרות. **מִקְצֵה גְבוּל מִצְרַיִם וְעַד קָצֵהוּ** – מקצה לקצה. למה? כדי שיהיה ברור להם שהאדמה לא שלהם (רד"ק). בנוסף יוסף לא רצה שכולם יחשבו על האחים רעה – "אתם גרים". כי עכשיו כולם גרים.

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כב}!)**רַק אַדְמַת הַכֹּהֲנִים** – ביטוי של אנשים חשובים. כאן מדובר על כמרים של ע"ז ר"ל. **לֹא קָנָה כִּי חֹק** – חלק **לַכֹּהֲנִים מֵאֵת פַּרְעֹה וְאָכְלוּ אֶת חֻקָּם** – חלקם **אֲשֶׁר נָתַן לָהֶם פַּרְעֹה עַל כֵּן לֹא מָכְרוּ אֶת אַדְמָתָם** – כיון שקיבלו בחינם לא היו צריכים למכור את אדמתם. ולמה? כדי שלא יצטרכו לעבוד ויוכלו לעסוק בדברים ה'חשובים' שלהם. להבדיל - המדינה מממנת לומדי תורה.

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כג}!)**וַיֹּאמֶר יוֹסֵף אֶל הָעָם הֵן**  - הרי (אונקלוס לענ"ד). **קָנִיתִי אֶתְכֶם הַיּוֹם[[96]](#footnote-96) וְאֶת אַדְמַתְכֶם לְפַרְעֹה הֵא** – הנה **לָכֶם זֶרַע וּזְרַעְתֶּם אֶת הָאֲדָמָה:** כאן יוסף מפתיע את המצרים

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כד}!)**וְהָיָה בַּתְּבוּאֹת** – בשעת הבאת התבואה (ע"פ אונקלוס). **וּנְתַתֶּם חֲמִישִׁית לְפַרְעֹה** – יוסף הצדיק לא קיבל את בקשתם שיהיו עבדים, יוסף אמר להם – אתם תהיו כמו שכירים - עובדים באדמה ומקבלים חלק, וכמה? בדרך כלל שכירים מקבלים חמישית לעצמם, כאן קיבלו השכירים 4 חמישיות. **וְאַרְבַּע הַיָּדֹת** – החלקים. **יִהְיֶה לָכֶם לְזֶרַע הַשָּׂדֶה** – שתמשיכו להצמיח. **וּלְאָכְלְכֶם וְלַאֲשֶׁר בְּבָתֵּיכֶם** - לכל מי שבבתיכם (כולל עבדים ושפחות). **וְלֶאֱכֹל לְטַפְּכֶם**– מספיק לילדיכם שמפוררים הרבה[[97]](#footnote-97).

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כה}!)**וַיֹּאמְרוּ הֶחֱיִתָנוּ** – כמה הודו מצרים ליוסף. לולא יוסף כולם היו מתים. **נִמְצָא חֵן בְּעֵינֵי אֲדֹנִי וְהָיִינוּ עֲבָדִים לְפַרְעֹה**- שניתן לו השכירות המדוברת. המצרים יודעים שיוסף עושה להם לפנים משורת הדין, ואומרים לו – נמצא חן בעיניך, כלומר – שתתייחס אלינו כראוי ותעשה לנו את הדבר הטוב הזה שאמרת.

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כו}!)**וַיָּשֶׂם אֹתָהּ** – את התוכנית (?) **יוֹסֵף לְחֹק** – כלל במדינה. ולעיל חוק – חלק. **עַד הַיּוֹם הַזֶּה** – עד זמן כתיבת התורה. **עַל אַדְמַת מִצְרַיִם לְפַרְעֹה לַחֹמֶשׁ** – שחמישית מהשדה תהיה שייכת לפרעה.**רַק אַדְמַת הַכֹּהֲנִים לְבַדָּם** – האדמה של הכהנים בלבד (עיין מדרש). **לֹא הָיְתָה לְפַרְעֹה:**

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כז}!)**וַיֵּשֶׁב יִשְׂרָאֵל** – בני ישראל (רד"ק). לשון יחיד, שהיו באחדות (אוה"ח). [תיארנו את הקשר המיוחד, ושלא התערבבו עם המצרים]. **בְּאֶרֶץ מִצְרַיִם בְּאֶרֶץ גֹּשֶׁן** – היכן? בארץ גושן.הם בנו שם בתים ובתי מדרש (תיב"ע). **וַיֵּאָחֲזוּ בָהּ וַיִּפְרוּ וַיִּרְבּוּ מְאֹד** – בילדים. גם אחרי שנגמר הרעב המשיכו לגור שם כפי ציווי ד' ליעקב.

**חזק חזק ונתחזק**

1. פתיחה: לקחתי ילדים 3 קבוצות אחד – גוף ראשון , 2 – שני, 3 – שלישי. ואז הם אמרו : אני רקדתי / הוא רקד / הם רקדו. אח"כ כנ"ל: אנחנו רקדנו וכו'. [↑](#footnote-ref-1)
2. וצ"ע כי שם הסברנו שהם אמרו שנים וכו' כדי להסביר למה נכנסו בעשרה פתחים, ואם כן יוצא שלא יוסף שאל אותם אלא הם אמרו מעצמם. ואמנם הקושי הוא על הסבר הפסוקים שם כיוון ששם הסברנו שהם אמרו שהלכו לחפש אותו, ובפסוק ב' מפורש שאמרו שיוסף מת ולא נעלם. לכן נראה לי לא להסביר את ההסבר הזה שם עד שאצליח להבין אותו על בוריו. וד' יאיר עיננו בתורתו. [↑](#footnote-ref-2)
3. מובא בדרכי מרדכי על ויגש (רב שחתם על מוצר כשר לסדר ויגש ואחיו מת ועיין רש"י. [↑](#footnote-ref-3)
4. בתשע"ג: סביר להניח שמת. [↑](#footnote-ref-4)
5. אבע"ז – איני חפץ אלא לראותו. [↑](#footnote-ref-5)
6. בגינה אני עוזב את הבן שלי ללכת לבת שלי, ואומר למישהו – שים עין על הבן שלי. [↑](#footnote-ref-6)
7. תשע"ג: {והרי לא הוזכר לפני כן? מזכירים רק הדברים הנצרכים. מדוע לא הזכיר שיוסף אמר "מרגלים אתם"? לא מכובד להזכיר טעות של המשנה למלך}. [↑](#footnote-ref-7)
8. תשע"ד: בנימין ימות. כי קשור מאוד לאביו. [↑](#footnote-ref-8)
9. רבנו בחיי – האשה שלקח מדעתו. [↑](#footnote-ref-9)
10. תשע"ג: הרגיש שאולי לא מת, ולבסוף יראה אותו (אף שלא ידע שזה כך), מנחה בלולה.. [↑](#footnote-ref-10)
11. בירור: הפשט שהסברנו עד עכשיו הוא (וכך הסביר הרב נחום): כל שנות הזקנה שלי עד הפטירה יהיו בצער. אך לא נראה שזה הפשט, כי כאן הטענה שהוא ימות. וצ"ע. [↑](#footnote-ref-11)
12. הוספה: כתבתי על הלוח את שמות הפסוקים, כל פעם ילד אחר קם ובא אלי, שיננו את הפסוק ואז הוא רשם על הלוח מי אמר את הפסוק הזה (מפסוק י"ט). אח"כ בחרתי ילדים וכ"א הסביר פסוק, מעין דו שיח בין יוסף לאחים ובין האחים ליעקב. אח"כ קמו 3 ילדים אמיצים – אחד יוסף אחד יעקב ואחד האחים וכ"א אמר את החלק שלו. האמיצים קיבלו צ'ופר. החלק השני היה קשה. [אפשר גם לחלק את הכיתה ל3 וישננו כ"א את החלק שלו.] [↑](#footnote-ref-12)
13. הוספה: סיפור מאביהם של ישראל ב' שהרב בן טוב היה אומר שהוא קשור לרב באופן ש"נפשו קשורה בנפשו", ובאמת 40 יום אחר פטירת הרב נפטר. [↑](#footnote-ref-13)
14. חידה: פעמים כתוב ומת, מי זה בכל פעם? [↑](#footnote-ref-14)
15. אנחנו גרמנו בזה שהבאנו אותו אליך (רמב"ן – או אתה ונאמר דרך כבוד. וכך הסביר הרב נחום, שהאשים אותו בדרך כבוד) וברד"ק – ותהיה אשמה עלינו ועליך שסיבבת מיתתו.. [↑](#footnote-ref-15)
16. תלמידים תשע"ד: שאל תלמיד מתוק: אם כן חייב גם יהודה לבוא, שהרי אמר – אביאנו אליך (ומובן הדבר שהאחריות של יהודה זה שישמור עליו עד בואו לבית הוריו). ענה תלמיד: כוונת יהודה שאדאג שהוא יגיע אליך. תלמיד אחר ענה: יהודה יבקש מיוסף שיקח מישהו אחר לעבד עד שילך לארץ כנען עם בנימין ואז יחזור. [↑](#footnote-ref-16)
17. הוספה: הל"ל וחטאתי לך? רמז – וחטאתי לאבי שבשמים. רבנו בחיי. [↑](#footnote-ref-17)
18. צ"ע: אונקלוס מסביר פעמיים כען , וצ"ע איך אפשר להסביר כך. וכך בהמון מקומות. [↑](#footnote-ref-18)
19. צ"ע: בראשונים משמע שיהודה חס ע"ע, וצ"ב. [↑](#footnote-ref-19)
20. חידה: מה הקשר בין עמוד ר"י לירידת יעקב ובניו למצרים? זהו מספר השנים שהיו אבותינו במצרים. [↑](#footnote-ref-20)
21. הרחבה: כמו מי שפוגש את סבתא שלו אחרי הרבה שנים. [↑](#footnote-ref-21)
22. הרחבה: דיברנו על סוגי בכי (שמחה, צער, כאב, עצבות. שאלנו איזה סוג זה הבכי שבוכה הרב עודד בתפילת ר"ה? איזה סוג של בכי זה הבכי שלנו ביום הכיפורים? [↑](#footnote-ref-22)
23. הוספה: תיארנו באופן ציורי את אנשי מצרים לוקחים שני צבתים ומושכים את האוזן הכי גדול שאפשר ומדביקים את האוזן לקיר במסמרים בכדי לשמוע מדוע המשנה למלך בוכה. (ע"פ העמ"ד) [↑](#footnote-ref-23)
24. הרחבה: אשתי אמרה לבן שלי – תשמע איך הרב עודד בוכה בתפילה של ר"ה, הבן שלי מרדכי לא האמין שרב בוכה. [↑](#footnote-ref-24)
25. הרחבה: אומר המדרש שכדי שלא יבהלו מידי אמר להם – אני יודע אפה יוסף. ואז הוא קרא בקול: "יוסף בן יעקב", הם הסתכלו לצדדים, ואז הוא אמר – אני יוסף! הילדים נהנו מהתיאור. [↑](#footnote-ref-25)
26. תלמידים תשע"ד: שאל תלמיד יקר: והרי כבר אתמול יוסף שאל אותם והם אמרו לו שהוא חי. ענו כמה תלמידים יקרים: אז עדיין הם לא ידעו שזה יוסף ולכן אולי הם שיקרו עליו. [מסביר הרמב"ן אולי הם משקרים שהוא חי כדי שישחרר את בנימין]. תירוץ נוסף – אולי ביום הזה יעקב מת ושלחו שליחים להגיד להם. [↑](#footnote-ref-26)
27. צ"ע: בכיתה תיארתי שברגע שהוא מתגלה הם כל כך בהלם עד שלא יכלו לומר כלום. אך נראה שאין זה הפשט בדברי רש"י. אך נראה לי שזה הכוונה שלו – רש"י אומר שנבהלו מבושה, נ"ל שזה שנגלה ישר גרם לבהלה. נראה לי שהם נבהלו מהפתאומיות שבה באה בושה זו. [↑](#footnote-ref-27)
28. חידה: שיר בו מוזכרות המילים בקרב הארץ. אפה זה מוזכר בספר יהושע? בפרק א'. [↑](#footnote-ref-28)
29. חידה: אפה כתוב עוד קציר? בפרק ט' – "זרע וקציר". [↑](#footnote-ref-29)
30. תלמידים תשע"ד: שאל תלמיד מתוק: אם אין מה לחרוש ודאי שאין מה לקצור, למה התורה כותבת את זה? תשובות התלמידים: א. שלא היה אפילו צמחים שצומחים מעצמם (ספיחים. כיוון לדברי לקח טוב). ב. לקצור מה שצמח לפני הרעב. ג. התורה רוצה להדגיש.

    שאלה נוספת: למה לא זרעו באדמה זרעים והשקו אותה עם מים מהנילוס? תשובות המתוקים: א. זה היה חלק מהרעב, שאפילו ככה לא היה צומח שום דבר. ב. לא היה להם מספיק זרעים. ג. לא היה מספיק מים גם לשתות וגם להשקות. ד. בזמן הרעב לא היה אפשר להגיע למים בנילוס, כי הם היו מאוד עמוקים. [↑](#footnote-ref-30)
31. אולי ההסבר – לתת לכם מקום בארץ. [↑](#footnote-ref-31)
32. חידה: אפה עוד מוזכר? 1. הפליט. 2. הנשאר לפליטה. [↑](#footnote-ref-32)
33. צ"ע: מדוע לא הביא ליעקב אוכל לארץ כנען כדי סיפוקו ויותר? אומר הספורנו – לתת מרעה לצאן אי אפשר. רמב"ן – המלך לא ייתן. [↑](#footnote-ref-33)
34. למה זה הוכחה? אולי המתורגמן למדו? מאפה המתורגמן ידע? ובאמת לא ראיתי מי שמסביר כמו שהסברתי , אלא – "ועוד כי פי". ואז יותר מובן שזה תוספת הוכחה, ועיקר ההוכחה זה שהוא מהול (רש"י), או צורת יוסף (רד"ק). [↑](#footnote-ref-34)
35. הוספה: דעת הרמב"ן כאן שלשון הקודש זאת הייתה השפה של כנען. [↑](#footnote-ref-35)
36. סיפור: מובא בפרפראות לתורה 209. [↑](#footnote-ref-36)
37. תלמידים תשע"ד: הערתי שלגבי בנימין לא כתוב שנשק לו. אמרו התלמידים האהובים – כאן כתוב וינשק את כל אחיו, וזה כולל את בנימין. [↑](#footnote-ref-37)
38. הסבר נוסף: כי הבינו שיוסף ממשפחת אברהם, ולפי"ז צ"ל שעברים זה לאו דווקא משפחת אברהם. וכן נראה פשוט, שקשה לומר שהמצרים שונאים את העברים הכוונה את יעקב ומשפחתו בלבד. וצע"ע. פרעה רצה שיוסף ובניו יגיע כדי להוסיף ברכה. רמז לדבר: פרעה אמר להם "ואיכלו מחלב הארץ", הוא רמז שעי"ז יכול הרעב להיגמר. [↑](#footnote-ref-38)
39. בואו – ע"פ אונקלוס זה הובילו והנהיגו. צריך להסתכל שוב באוצר מפרשי הפשט. [↑](#footnote-ref-39)
40. תלמידים תשע"ד: הקשה תלמיד אהוב: והרי פרעה רצה שהם יהיו שרים בממשלתו, ולא בארץ גושן, ורק בגלל שאמרו שהם רועי צאן הלכו לארץ גושן? תירוצים נפלאים: פרעה התכוון שיעקב והנכדים יגורו בגושן והילדים במצרים. פרעה התכוון שיהיו שרים שגרים בגושן. פרעה רק מנסה לשכנע אותם שיבואו, אחרי שהגיעו ביקש שיוותרו על ארץ גושן כדי להיות שרים. [↑](#footnote-ref-40)
41. צ"ע: יש הדורשים שנשאו את יעקב על כפיהם. ומכאן קושיא על דבריהם, שהרי אנו רואים שאף פרעה עצמו אומר להם לשון זאת. [↑](#footnote-ref-41)
42. הפשט הוא – על פי בקשתו של פרעה, שאמר לאחים שיקחו עגלות. [↑](#footnote-ref-42)
43. הוספה: הזכרנו שעפרון נתן 400 (עובר לסוחר). [↑](#footnote-ref-43)
44. הוספה: בספר פרפראות לתורה אומר: נתן חליפות כנגד הבגדים שקרעו כשנמצא הגביע. לבנימין 5 כי כל המשפחה נתנה, כמו 5 ידות שלקמן. 300 כסף ע"פ הגמרא בגיטין מד – "המוכר עבדו לגוי קונסים אותו עד 100 בדמיו, שזה 100 כפול 30 = 3000. א"כ הוא נתן לכולם 300, ולקח מהם בחזרה, והשאיר רק לבנימין. יוצא שהוא לקח מכולם יחד 3000. [↑](#footnote-ref-44)
45. הרחבה: הגרמ"א בדרכי מרדכי תירץ שנתן לאורחים [↑](#footnote-ref-45)
46. תלמידים תשע"ד: – תלמיד: מה ההבדל מתבואה? ותירץ: תבואה לא מוכן ולחם מוכן. אמרתי שנראה שהלחם זה לשבוע הראשון. [↑](#footnote-ref-46)
47. תלמידים תשע"ד: – שאל תלמיד אהוב: למה היה צריך להביא להם חמורים ואתונות, הרי הוא נתן להם כבר עגלות ויכל לשים שם את כל התבואה? תשובות התלמידים: א. למד ממידותיו של הקב"ה – "ונתתי לכם ברכה עד בלי די", גם העגלות וגם האתונות היו מלאים תבואה. ב. רצה לתת להם גם את החמורים והאתונות עצמם במתנה. הקשה מתוק – אז שישאיר במצרים, למה לקחת לכנען ולהחזיר למצרים? ענו מקסימים – לכבוד אביו / כי לא יכל לחייב את אביו ללכת למצרים. ג. אלו היו החמורים שלהם. הקשיתי – ומה עם האתונות? ענה תלמיד – גם אתונות הביאו איתם. [עיין עוד תירוצים בזרעוני התורה של כיתה ב' משנה שעברה. [↑](#footnote-ref-47)
48. ספורנו – נתן להם רשות ללכת. [↑](#footnote-ref-48)
49. פתיחה: קראתי לילד ואמרתי לו לעצום עניים תפאום דפקתי על השולחן והוא נבהל, אח"כ שוב עצם עניים ואמרתי לו שאני הולך לדפוק על השולחן ואז הוא לא נבהל. מכאן למדנו שדבר פתאומי הוא מבהיל. [↑](#footnote-ref-49)
50. להרחיב הסבר זה. [↑](#footnote-ref-50)
51. לבו לא הקשיב להם, כאילו הלך הלב, התפוגג. [↑](#footnote-ref-51)
52. תשע"ג: [הוספנו את רש"י שרמז על העגלה ערופה, שבזמן שליווה יעקב את יוסף לעמק חברון, אמר לו יוסף לחזור, אמר לו יעקב למדנו בעגלה ערופה שיש ללוות, ומתוך כך המשיכו ללמוד דיני עגלה ערופה.] [↑](#footnote-ref-52)
53. הוספה: סיפרנו על אבא של משה מנחם שהגעתי לישיבה שבוע לפני שאבא של משה מנחם התחתן (ישנתי במיטה שלו). אבא של משה מנחם מאז שהוא הגיע ארץ ישראל הוא לא עזב אפילו בשביל לראות את ההורים שלו. [↑](#footnote-ref-53)
54. צ"ע: לברר אם יש מקור לזה. [↑](#footnote-ref-54)
55. סיבות נוספות: יצחק הראשון שהקריב שם קורבן (רשב"ם), ליצחק היה אסור לצאת מהארץ (ספורנו). [↑](#footnote-ref-55)
56. תלמידים תשע"ד: **שאל תלמיד אהוב: למה היה צריך ללכת עד באר שבע? ענו התלמידים: כי שם זה יותר קדוש / כי שם היו קורבנות משובחים / ראינו בחזקוני: כי שם הקריב יצחק קרבן.** [↑](#footnote-ref-56)
57. צ"ע: הראב"ם מסביר שהיה זה במראה ולא בחלום, אך נראה לי שהפשט זה חלום. [↑](#footnote-ref-57)
58. חידה: אפה כתוב עוד שמות פעמיים? שם, תרח, נח, אברהם. אולי גם יצחק. עיין מדרש. [↑](#footnote-ref-58)
59. הפעלה: אני אומר :כיתה ב' כיתה ב'" וכל הכיתה אומרת – הנני. [↑](#footnote-ref-59)
60. תלמידים תשע"ד: **שאל תלמיד אהוב: איך דיבר בחלום? עניתי: אין לנו מושג מה זה נבואה. ענו תלמידים: הוא חשב / היה זה נס.** [↑](#footnote-ref-60)
61. רד"ק – שאליו אמרתי שלא יעלה, ולך אני אומר שכן. [↑](#footnote-ref-61)
62. הרחבה: להוסיף סיפור ממסכת מגילה כט. [↑](#footnote-ref-62)
63. רבנו בחיי: אעלך – עצמות, גם עלה – לרבות הבנים. או הפוך – גם עלה – לרבות עצמותיו. [↑](#footnote-ref-63)
64. בידים, בלי או עם העגלות. שאל תלמיד מתוק: אם כך גם את טפם ונשיהם סחבו בידים? ראינו שהטעמים מפרידים. וצ"ע: איך בדיוק סחבו אותו. בנוסף קשה לי להבין בפשט שסחבו אותו בידים, ביחוד שלשון הפסוק היא – בעגלות ששלח לשאת אותו – עיקר העגלות בשביל יעקב. [↑](#footnote-ref-64)
65. פתיחה: איך עשינו את כל הפסוקים האלו? רשמתי על הלוח יעקב. מתחת לזה את האמהות. שמות השבטים. הילדים והנכדים. כ"א בצבע אחר (תו"כ שינון הפסוקים. 10 פעמים פסוק.). מתחת לכל אחד רשמנו את מספר הילדים הכולל. אח"כ חישבנו את כל בני לאה וראינו שחסר אחד, הוספנו את יוכבד. רשמנו שני חשבונות: מי ירד למצרים (32) ומי היה במצרים (33). כך מילאנו את הלוח בצבעים שונים. אח"כ זכה מישהו תו"כ שינון הפסוקים להצביע בלוח על השמות. [↑](#footnote-ref-65)
66. תלמידים תשע"ד: **- שאל ילד מתוק? לפעמים כתוב את המספר בלשון זכר ולפעמים בלשון נקבה?** [↑](#footnote-ref-66)
67. רד"ק - כל הבנים לא היו אלא אחד. ועיין ב"ב קמג: [↑](#footnote-ref-67)
68. הוספה: אחרי שעשיתי חידה מה זה באה ומה זה באה עם הרמז - רחל. שיננו את הפסוקים: באה עם סימון באצבע - עכשיו, ובאה עם סימון לעבר. [↑](#footnote-ref-68)
69. צ"ע: כ"כ רש"י, אלא שצריך לעיין על איזה 'לפניו' הוא כתב זאת. ובתרגום כתוב אותו תרגום על שני הפעמים שכתוב 'לפניו'. [↑](#footnote-ref-69)
70. עיין הסבר הרב יהודה. [↑](#footnote-ref-70)
71. הוספה: עליה הייתה לו שהלך לכבד את אביו (דעת זקנים). [↑](#footnote-ref-71)
72. הוספה: מה עם יעקב? רד"ק – ברור שזה כלוול אותו. אברבנאל – יוסף לא רצה שיעקב יחשוב שיש סיכוי שלא יהיו בארץ גושן. [↑](#footnote-ref-72)
73. הוספה: אעלה על המרכבה (דעת זקנים), בית פרעה היה גבוה (תוס' השלם). [↑](#footnote-ref-73)
74. תשע"ג: שכיוון שזה הפסל שלהם לא היו אוכלים בשר, אלא רק משתמשים בצמר. ומי שתפקידו לרעות את הצאן היו מרחיקים אותו שלא יראו שצריכים להאכיל את הפסלים. [↑](#footnote-ref-74)
75. תשע"ד: קראנו את רש"י שאומר שלקח את ראובן, שמעון, לוי, יששכר ובנימין שהיו חלשים יותר. ונראה לי שלילדים יותר קל להסביר שבני השפחות היו החלשים. וצ"ע. [↑](#footnote-ref-75)
76. אצ"ל חזקים, עיין בספורנו. [↑](#footnote-ref-76)
77. הוספה: היה צריך לכתוב רועי, י' וה' מתחלפות (רבינו בחיי). [↑](#footnote-ref-77)
78. צ"ע: בתחילה הסברתי: רמזו לו שאלו מגורים עראיים, עד שיגמר הרעב, כי אם היו אומרים לו שגרים לתקופה ארוכה יש חשש שיקח אותם לשרים. וכך מסביר החזקוני, אבל בכור שור אומר שהתכוונו לגור קבע, וכך יותר פשוט לכאורה להסביר, שהרי ד' ציווה שירדו למצרים לא רק לזמן הרעב, וגם בפועל לא ראינו אותם חוזרים אחרי תום הרעב לארץ. וצע"ע בזה. לכן העדפתי כעת לא להסביר כלום. וד' יאיר עיני בתורתו. [↑](#footnote-ref-78)
79. צריך להסתכל בפנים. ובתשע"ד הסברתי ועליך לדאוג להם, כי אליך הם באו., וצריך מקור לזה. [↑](#footnote-ref-79)
80. פרעה מדגיש שאינם צריכים להיות גרים אלא תושבים, כך רמב"ן י"א, וצ"ע שהרי הם עצמם השתמשו בביטוי ישבו עבדיך. ועיין הערה לעיל בשאלה מה היתה כוונתם להיות עראים או קבועים. [↑](#footnote-ref-80)
81. הפעלה: חילקתי לשני ילדים פתקים באחד רשום במיטב הארץ, ובשני גושן. המילים כתובות אות מתחת לאות. והם חישבו את הגימטריה. לשני המילים אותה גימטריה. [↑](#footnote-ref-81)
82. סיפור: בפרפראות לתורה 210. יש עוד סיפור של המגיד מדובנא בעמוד 207, איני יודע על מה זה ע"ש. [↑](#footnote-ref-82)
83. צ"ע: אם זה הסבר הרמב"ן ואם עדיף להסביר כך או כדברי רש"י הקדוש. [↑](#footnote-ref-83)
84. צ"ע: על פי שאלת אחד התלמידים: אחר ברכת יעקב שהפסיקה את הרעב, מה היה בשאר הארצות? בפשטות היה רעב, שהרי זה היה פתרון החלום. אך לפי רש"י שבשנתיים הראשונות נגמר כבר כל הכסף והמקנה, מה עשו יושבי שאר הארצות?! ולא נראה לומר שפרעה קנה את אדמתם, שהרי לא ראינו שיוסף קנה גם את כל הארצות? [↑](#footnote-ref-84)
85. סיפרנו על הרב עובדיה שלפני שנתיים ברך את מובארק שיצא מהכלא, וכך היה אף שאף אחד לא האמין. הרב אמר שמוברק הוא איש טוב. ולמה? לפני 30 שנה רצו להעביר כביש בתוך בית קברות. הגיע הרב עובדיה עם ר' אריה דרעי, וניסה לשכנע את מוברק, מוברק אמר שזה יקר מאוד, אחר ניסיון שכנוע אמר לרב – הסיבה היחידה שאני מסכים זה בגללך! אח"כ הוציא את כולם מהבית, רק הרב נשאר, והוא אמר לו – אני רואה עליך שאתה אדם גדול אני זקוק לבירכתך שאני אשאר בנשיאות הרבה שנים. הרב ברכו וכך היה. [↑](#footnote-ref-85)
86. תלמידים תשע"ד: שאל תלמיד מתוק: זה עלול לגרום לפרעה לחשוב שהוא האלוהים, שכל פעם שהוא מגיע הנילוס עולה? שאלה מצויינת, הבאתי את הפסוק: "ישרים דרכי ד' צדיקים ילכו בם ופושעים יכשלו בם". [↑](#footnote-ref-86)
87. סיפרנו על תושבי 2 ספינות שהגיעו ללב ים, בספינה אחת רב החובל הרחמן חילק אוכל כמה שרצו וכולם מתו, ובשני בצמצום והם ניצלו. [↑](#footnote-ref-87)
88. צ"ע: הרי ודאי לעניים נגמר מזמן ולעשירים עדיין לא? צ"ל שמהעשירים לקח יוסף הרבה כסף, ולכן יצא שסך הכל לכולם נגמר הכסף באותו זמן. [↑](#footnote-ref-88)
89. תלמידים תשע"ד: שאל תלמיד אהוב: אז מאפה היה לאחים כסף (שהרי הם באו באמצע השנה השניה)? תירוצי התלמידים: א. הם מכרו מקנה וקנו כסף. ב. בארץ כנען היה פחות רעב (תלמיד אחר – הוכחה שהביאו האחים מנחה ליוסף]. ואינו, שהרי בפסוק כתוב שנגמר גם בארץ כנען. ג. היה להם מספיק אוכל וכלל לא קנו עד עכשיו מיוסף, לכן לא נגמר להם הכסף. ד. כוונת התורה שרוב הכסף נגמר. [↑](#footnote-ref-89)
90. הרחבה: באונקלוס שלים, וצ"ב הפירוש. [↑](#footnote-ref-90)
91. תלמידים תשע"ד: תלמידים מתוקים שאלו: אז שיאכלו את המקנה עצמו? עניתי – כמות התבואה שקיבלו תמורת סוס הספיקה ליותר זמן מהזמן שיכלו לאכול את הסוס. [↑](#footnote-ref-91)
92. תשע"ד: יוסף הנהיג אותם – כל אחד כמה יקבל וכמה ייתן, כמו מנהיג. [↑](#footnote-ref-92)
93. צ"ע: מה הפירוש המדוייק כאן. [↑](#footnote-ref-93)
94. צ"ע: רש"י כותב השנית לשנות הרעב. מצד שני ברור הדבר שהיו שנתיים רעב, וכאן כבר נגמר הרעב. [↑](#footnote-ref-94)
95. צ"ע למה לא נתנו קודם כל רק את האדמה. [↑](#footnote-ref-95)
96. הוספה: מכאן מדייק ההעמ"ד שהם רק שכירים – קנויים ליום, לעומת האדמה שקנויה לתמיד. [↑](#footnote-ref-96)
97. הרחבה: ציירתי על הלוח עיגול מחולק לחמישה, ורשמנו לאיזה מטרות השתמשו עם הזרעים. מה עשו עם מה שבמחסנים? נתנו לאלו שמסביב. [↑](#footnote-ref-97)